BA:ต้นทุนน้ำมันต่ำหนุนผลงานปีนี้นิวไฮราคาหุ้น Laggard กลุ่มฯซื้อเป้า 28 บ.
ต้นทุนราคาน้ำมันต่ำหนุนผลประกอบการปี 59 เติบโตสูงสุดเป็นประวัติการณ์ ขณะที่ระยะยาวมีปัจจัยหนุนจากแนวโน้มการเติบโตของอุตสาหกรรมท่องเที่ยวไทย ราคาหุ้น Laggard กลุ่มฯซื้อเป้า 28 บ.
13 มิ.ย. 2559

บล.โนมูระ พัฒนสิน ระบุในบทวิเคราะห์วันนี้ (13 มิ.ย.) ว่า บริษัท การบินกรุงเทพ จำกัด (มหาชน) หรือ BA แนะนำ BUY ราคาเป้าหมาย (TP16) 28 บาท ราคาหุ้น BA Laggard กลุ่มฯ หากหักมูลค่าเพิ่มจากการถือหุ้น BDMS ออกจะพบว่ากลุ่มธุรกิจการบินของ BA กำลังถูกซื้อขายที่ EV/EBITDA ปี 59 เพียง 4 เท่า ต่ำกว่าค่าเฉลี่ยกลุ่มฯ อยู่ที่ 6 เท่า 
ขณะที่คาดกำไรปี 59 เติบโตสูงสุดเป็นประวัติการณ์เช่นเดียวกับกลุ่มฯ (คาดกำไรเติบโต +54% % เทียบช่วงเดียวกันของปีก่อน เป็น 2.8 พันล้านบาท) นอกจากนี้ หุ้น BA มีความน่าสนใจจากการเป็นเจ้าของสนามบินบนเกาะสมุยซึ่งเป็นแหล่งท่องเที่ยวสำคัญในไทย และมี Hub ที่สนามบินสุวรรณภูมิทำให้ง่ายในการหาพันธมิตร Codeshare และ Interline จากสายการบินต่างประเทศหนุนช่องทางจำหน่ายเข้าถึงลูกค้าทั่วโลก
โดยต้นทุนราคาน้ำมันเฉลี่ยต่ำกว่าปีก่อน 30-40%, จำนวนผู้โดยสารเติบโตต่อเนื่องตามการเติบโตของนักท่องเที่ยว +10% % เทียบช่วงเดียวกันของปีก่อน และภาครัฐสนับสนุนอุตสาหกรรมท่องเที่ยวต่อเนื่อง
ทั้งนี้ต้นทุนราคาน้ำมันต่ำหนุนผลประกอบการปี 59 เติบโตสูงสุดเป็นประวัติการณ์ ขณะที่ระยะยาวมีปัจจัยหนุนจากแนวโน้มการเติบโตของอุตสาหกรรมท่องเที่ยวไทย